**Javni Poziv za iskazivanje interesa – korištenje sportske dvorane Fakulteta turizma i ruralnog razvoja u Požegi**

Pozivaju se zainteresirani javiti se na ovaj javni poziv radi dostave ponude/iskaz interesa za korištenje sportske dvorane Fakulteta turizma i ruralnog razvoja u Požegi sukladno uvjetima iz ovog poziva.

Prijave zainteresiranih upućuju se isključivo na obrascu koji je sastavni dio ovog poziva (poveznica na obrazac), elektronskim putem na adresu e-pošte: bandrlic@ftrr.hr

Prihvatljive prijave su one koje su dostavljene na Fakultet u razdoblju trajanja ovog javnog poziva.

**Predmet poziva:**

korištenje sportske dvorane Fakulteta na lokaciji Požega, Vukovarska 17 (dvorište Fakulteta)

**Vrsta dvorane:**

* zgrada športsko-rekreacijske namjene, 2.b skupine - sportska dvorana s pratećim sadržajem (svlačionice s wc-om)
* površina:593 m2
* bez sjedećih ili stajaćih mjesta

**Trajanje javnog poziva:** **8 dana od dana objave na mrežnim stranicama Fakulteta** (dan objave: 24. lipnja 2025. godine. Rok za predaju prijave do: 2.srpnja 2025. godine )

**Tko se može javiti na poziv:**

Svi zainteresirani punoljetni građani Republike Hrvatske kao fizičke osobe ili kao predstavnici pravne osobe registrirane u RH (udruga, klub, organizacija)

**Uvjeti korištenja:**

* minimalno trajanje korištenja: mjesec dana (30 dana)
* minimalno trajanje jednog termina korištenja (sat vremena)
* maksimalni broj korisnika: 30 (trideset) osoba
* vrijeme korištenja: u razdoblju od 15. rujna 2025. od 15. srpnja 2026.
* popodnevni i večernji termini nakon završetka nastavnih aktivnosti Fakulteta
* prihvatljive aktivnosti korištenja: sportske aktivnosti-treninzi, rekreacija, škole sportova, umjetničko-kulturne aktivnosti
* prednost korištenja:
* udruge koje okupljaju djecu i mlade
* korisnici koji planiraju kontinuirano korištenje dvorane tijekom cijelog navedenog razdoblja
* neprihvatljive aktivnosti korištenja: sve aktivnosti koje po sadržaju i načinu korištenja nisu u skladu s namjenom objekta i temeljenim zahtjevima za građevinu, kao i aktivnosti koje su neprihvatljive za Fakultet s obzirom na procjenu mogućnosti oštećenja objekta ili stvari u objektu.
* **Cijena korištenja: 25 eura po satu**

**Ostale napomene:**

Nakon završetka razdoblja trajanja javnog poziva dostavljene prijave će se razmotriti u razdoblju od 10 (deset) dana od završetka javnog poziva i u istom će se roku izvijestiti prijavljenici o prihvaćanju ili ne prihvaćanju prijave, uvažavajući prihvatljivost pojedinačne prijave, te ukupnu raspoloživost korištenja dvorane prema ukupnom broju prihvatljivih prijava. Fakultet će objaviti raspored korištenja dvorane na svojoj mrežnoj stranici.

U slučaju postojanja prijava koje su identične prema predloženim uvjetima korištenja (u pogledu trajanja i rasporeda korištenja, sadržaja i načina korištenja i dr.), prednost će imati ranije zaprimljena prijava.

S prijavljenicima čije su prijave prihvaćene zaključit će se ugovor o korištenju u okviru kojeg će se urediti međusobna prava i obveze u odnosu na isto korištenje i utvrditi točni termini korištenja prema prethodno usvojenom rasporedu korištenja.